Stjórnarráðið | Nýtt námskeið um kynjaða fjárhagsáætlunargerð
27. janúar 2016 Velferðarráðuneytið
Nýtt námskeið um kynjaða fjárhagsáætlunargerð
Stofnun stjórnsýslufræða og stjórnmála við Háskóla Íslands býður upp á nýtt námskeið um kynjaða fjárhagsáætlanagerð.
Kynjuð hagstjórn er almennt skilgreind sem samþætting kynja- og jafnréttissjónarmiða við fjárhagslega áætlanagerð með það að markmiði að stuðla að auknu jafnrétti kynjanna. Undanfarin ár hafa opinberir aðilar á Íslandi verið að tileinka sér kynjaða fjárlagagerð til að stuðla að í senn kynjajafnrétti og réttlátari dreifingu gæða og fjármuna. Formleg innleiðing aðferðarinnar hófst hjá fjármála- og efnahagsráðuneytinu árið 2009 og ný lög um opinber fjármál frá 2015 kveða á um að gerð frumvarps til fjárlaga skal taka mið að kynjaðri fjárlagagerð. Meðal sveitarfélaga hefur Reykjavíkurborg gengið lengst í að innleiða aðferðina, en relgur borgarinnar kveða á um að fjárhags- og starfsáætlunargerð skal byggjast á kynjaðri fjárhagsáætlunargerð.
- Hugmyndafræði kynjaðrar fjáhagsáætlunargerðar
- Stöðu karla og kvenna á hinum ýmsu sviðum samfélagsins
- Aðferðarfræði kynjaðrar fjáhagsáætlunargerðar
- Aðferðafræði og reynslu Reykjavíkurborgar af kynjaðri fjárhags- og starfsáætlunargerð
- Aðferðafræði og reynslu ríkisins af kynjaðri hagstjórn og fjárlagagerð
- Æfingar við að beita aðferðum kynjaðrar fjárhagsáætlunargerðar
- Þekking á undirstöðum kynjaðrar fjáhagsáætlunargerðar
- Færni í að greina kynjaáhrif útgjalda og/eða þjónustu sem veitt er
- Færni í að beita aðferðum kynjaðrar fjáhagsáætlunargerðar
- Aukin þekking á leiðum til að draga úr misrétti og bæta nýtingu fjármuna
Skráning á vef Háskóla Íslands